Er prantad - mañ , lies - mat , a pa vezan é labourat doc ' h an urzhiataer , pe dirak ur follenn baper , e selaouan lies ar memp seurt sonennoù ; re ur strollad rock ag ar blezioù 1970 ( a vro Saoz ) . . . Led Zeppelin e anv . Klevet em boa komz anezhoñ er skolaj , mes hep klask gouiet pelloc ' h ( er prantad - se e oa stag doc ' h ur skeudenn " hardos " e ma spered ) . Amprestet em boa pladennoù anezhe diwezhatoc ' h , er levraoueg . . . mes peurchañs ne oan ket prest c ' hoazh . Klasket ' m eus selaou doc ' hte en - dro , goude bout bet profet din un enrolladenn a bladenn Robert Plant , " Mighty Rearranger " , hag ivez bout bet tro da glevet " Kashmir " get Robert Plant ha Jimmy Page . Ur wezh kavet ur bladenn anezhe en ur marc ' had traoù kozh em eus hi prenet , ha setu kroget an traoù . Hiniv - an - deiz e ran un tamm èl ma raen un amzer zo bet get Ar Re Yaouank . Selaou estroc ' h evit ur wezh ! Betek pegoulz ? Betek bout dic ' houstet ? Ma ra èl Ar Re Yaouank e vo kentoc ' h betek ma vo embarzhet an tonioù - se em spered ! Gwell - a - se ! Ar pezh zo , un dra zo iskis evidin : ar strollad Led Zeppelin - se a blij din , mes estroc ' h evit din - me hepken e plij . Setu pa vez klasket àr Internet e vez kavet kazimant ur video evit kement sonenn anezhe ! Mes a - benn ar fin ( kerzhit da gompren ) e kavan gwell selaou doc ' h ar bladenn , hep video ; muioc ' h a - barzh on e - mod - se peurchañs ! Evit gober un tañva , setu , klaskit aze : http : / / www . youtube . com / watch ? v = _swFHp - 0_sY